وصفتك كَمر يضوي بضلام الروح
ووصفتك ندى ينكَط على خدودي
ووصفتك ورد بس الي عطره يفوح
تاليها تخون وتنكر وعودي
وحبيتك صدكَ حصلت بس جروح
تاليها تحب ماهمك وجودي
واكَل للكَلب ماحبك شبيك انساه
طلع وياك مايسمعني وعنودي...
وانه احلم بطيفك من يمر شيصير
يمكن انسه اهلي وانسه ناسي
وجنت بطيفي متخيل احضنك حيل
وتذوب بداخلي وتنخبط بأحساسي
وجانت روحي تبجي تريد ملكَاك
رغم انته عليها شكَد جنت قاسي
وجنت بين اهلي عايش بأحترام وجاه
بسبب حبك مشيت ودنكَت راسي
[صورة]